《促促词》
宋代·吴泳

促促复促促，急柱危弦无好曲。
乐日常少苦日多，男耕女桑长不足。
麦方在场绡在轴，里正登门田吏趣。
东邻女儿当窗看，西家阿{上弥下女}阑道哭。
閒时输官犹自可，况是兵符急如火。
近闻官家榜村路，运粮多要人夫去。
妾贫犹足备晨炊，不原身为泰山妇。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。